
Pučke knjižnice prije 90’tih godina obavljale su edukativnu zadaću u skladu sa pro¬ 
gramima i standardima koji su bili pod ideloškim nadzorom vladajućih društvenih i partijskih 
struktura. Vjerska literatura je bila rijetkost u fondovima pučkih knjižnica a ako je i postojala 
onda su to prvenstveno bile knjige koje su svojim sadržajem obuhvaćale povijest starih religija, 
mitologije ili teološko-filozofsku problematiku. Nakon demokratskih izbora u Hrvatskoj, pučke 
knjižnice potaknute općim društvenim stanjem i duhovnom obnovom, počinju sustavno 
nabavljati vjersku literaturu. Danas korisnici mogu u okvirima svojih potreba slobodno tražiti 
sva dostupna religijska izdanja bez obzira na vjeroispovjest. Ovaj rad pokušava istraživanjem 
nabave i cirkulacije vjerske literature u Gradskoj knjižnici — Zagreb utvrditi eventualne 
razmjere ideoloških manipulacija starog sistema, kao i utvrditi da li promjena vlasti redovito 
uzrokuje i promjenu u nabavnoj politici knjižnica. 


I. UVODNE NAPOMENE 

»Osnovni zadatak narodnih knjižnica se sastoji u pružanju svestrane 
pomoći onima koji kroz školovanje nisu stekli opću naobrazbu. No, osim 
toga ovim se knjižnicama mogu služiti i ostali pojedinci iz svih društvenih 
slojeva, bez obzira na znanje. Narodne knjižnice su knjižnice otvorenog 
tipa, što znači da stoje sa čitavim svojim knjižnim fondom na raspolaganju 
svim narodnim slojevima.« 

(Perlić i Orešković, 1952:8) 

Svaki ozbiljniji pristup definiranju svrhe i uloge knjižničarstva u društvu neminovno se 
susreće s gore navedenim citatom, koji je opće prihvaćen, a njegova provedba pridonosi 
demokratizaciji društva. 

Pred drugi svjetski rat Jugoslavija je imala sve karakteristike nerazvijene agrarne zemlje, 
u poljoprivredi je bilo zaposleno više od 75% aktivnog pučanstva, a posljedice drugog svjet¬ 
skog rata još su više doprinjele njenom zaostajanju u razvoju. Nakon 1945. godine izabran 
je put socijalističke industrijalizacije 1 što je zahtijevalo i drugačiju obrazovnu strukturu pučan¬ 
stva. U čitavom poslijeratnom razdoblju, za Jugoslaviju je karakteristična ekstremna ekspan¬ 
zija školovanja 2 , kao i opadanje poljoprivredno aktivnog stanovništva sa 68.3% u 1953. godini 
na 47.3% u 1971. godini. Uz škole, radnička sveučilišta i razna interna nadškolovanja, težište 


1 Industrija Jugoslavije je neposredno pred drugi svjetski rat zapošljavala oko 300.000 radnika, a 1972. godine već 1.600.000 radnika. 
(Breznik 1988:449) 

2 Nepismeno stanovništvo Jugoslavije iznad deset godina starosti: 1948. godine 25.4%, 1953. godine 25.4%, 1961. godine 21.0%, 
1971. godine 15.1%. 

Drugim riječima, bez školske spreme i sa završenim jednim do tri razreda osnovne škole (1953. god.) je čak 42.1% jugoslavena, sa 
završenih četiri do sedam razreda osnovne škole čak 46.0%, a sada s potpunom osmogodišnjom školom tek 4.1% pučanstva. (Breznik, 
1988:469) 

masovnog opismenjavanja preuzele su i pučke knjižnice 3 , institucije koje »svojim čitavim 
knjižnim fondom stoje na raspolaganje svim narodnim slojevima. 

Sagledavajući činjenicu da je gotovo 70% pučanstva Jugoslavije ruralnog porijekla 
(Breznik, 1988), sa više-manje izraženim tradicionalnim vrijednostima 4 od kojih je vjera — 
religija jedna od najhitnijih etno-komponenata, s pravom možemo postaviti pitanje: da li 
zaista knjižni fondovi zadovoljavaju intelektualne, edukacijske ali i duhovne potrebe svojih 
korisnika? Već i samo površno gledanje po policama pučkih knjižnica ukazat će na evidentno 
stanje nepostojanja vjerske literature. Vlast je smatrala da bi veće prisustvo religije u našem 
javnom životu učinilo da puk postane svjestan različitih vjerskih tradicija od kojih se sastoji 
jugoslavenski vjerski mozaik. »Jugoslavija nije unikonfesionalna, a pogotovo nije nacionalno 
unificirana država, već su njene strukture građene od mnoštva različitih nacionalnih i kon¬ 
fesionalnih opredjeljenja, što ima značaja za osjetljivost stabilnosti njenoga socijalno-poli- 
tičkog jedinstva ... smatramo da bi veće prisustvo religije u našem javnom životu i polari¬ 
zacija ideoloških struja učinili da naš čovjek postane veoma svjestan različitih vjerskih tra¬ 
dicija od kojih se sastoji jugoslovenski vjerski mozaik. Nema sumnje da je nacionalizam u 
ovim našim prostorima po pravilu i konfesionalno obojen ... stoga budi one malograđanske, 
konzervativne, često kontrarevolucionarne i nisko civilizirane svjesti koja zagovara rasulo i 
dezintegraciju po starim građanskim komponentama.« (Dijelovi referata Radovana M. Sa- 
mardžića, sekretara SIV-a za odnose sa vjerskim zajednicama, podnesen 24. travnja 1984. 
godine na skupu »Religija i društvo«.) 

Knjižnicama vjerska literatura nije nedostajala, ne iz razloga što je nije bilo 5 , već zbog 
toga što je za režim ona bila opasna, subverzivna i nacionalistički obojena. »Narod koji je 
izrastao na usmenoj predaji« treba zaštititi od pogubnog religijskog utjecaja, a ako netko 
nikako ne može bez vjere i crkve, socijalistička država svojim »tolerantnim« pristupom ra¬ 
dikalno postavlja odnos društvo — religija: »Religija je privatni i slobodan status svakog 
pojedinca u društvu, opšte čovjekovo pravo na slobodu savjesti i uvjerenja« ibid ... str. 199) 
— isu utendi et abutendi, ali na vlastiti račun i odgovornost. 6 

»S jedne strane su državne i partijske vlasti bile protiv prisutnosti vjerske literature u 
knjižnicama, a sa druge strane većina korisnika bili su vjernici koji su smatrali da su pri¬ 
kraćeni u svojim pravima jer kao korisnici knjižnica ne mogu doći do takve literature.« 

(Stipčević, 1992:65) Naravno, ako je takav revolt i postojao on je bio tih i prigušen, pa 
nije za očekivati da je netko javno protestirao ili se požalio Komisiji za odnose sa vjerskim 
zajednicama Izvršnog vijeća Sabora. 

Istraživanje IDIS-a osamdesetih godina u Hrvatskoj oslikava prilično vjernu sliku stvari 
»na terenu«. Kao ispitni uzorak uzeto je 1500 stanovnika zagrebačke šire regije svih demo¬ 
grafskih karakteristika i struktura. Istraživanja su verificirala tvrdnju da postoji visok koefi¬ 
cijent korelacije (0.47) između socijalno klasnog statusa ispitanika i njihove religioznosti. 
Najviše religioznih (vjernika) ima među poljoprivrednicima (85%) i domaćicama (76%), na 
trećem mjestu su nekvalificirani i polukvalificirani radnici (65%) tj. socijalna grupacija koja 
izrasta iz jedne tradicionalne sredine, postojeće sprege poljoprivredno-gradskog stanovništva 
koje se još bavi poljoprivredom, a stasa u radničku klasu. Na ovom području tradicionalni 
oblici religioznosti veoma su izraženi, često i do te mjere da prelaze u ukorijenjenost. 
»Možemo reći da je to karakteristika većine stanovnika ispitivanog područja te da odsutnost 
tradicionalne vezanosti za religiju i crkvu iskazuje jedna posve ograničena manjina« (Bahti- 
jarević, 1991:11) 


' Knjižnice pri poljoprivrednim zadrugama i društvenim domovima. 

4 Gradska knjižnica u Zagrebu je brojala: 1945. god. 1238 koriš., 1947. god. 3636 koriš., 1949. god. 6069 koriš., 1951. god. 7764 
koriš. (Perlić, Orešković, 1952:15) 

5 Pavlek Mihovil Miškina u svojoj studiji: »Zašto hrvatski seljak nije komunist?« iz 193b. godine, tvrdi da se hrvatski seljak u okvirima 
svojih tradicionalnih vrednota ne može odreći: 1. privatnog vlasništva, 2. obitelji, 3. svoga »ja«, 4. narodnosti, 5. vjere (Miškina, 1992:21) 

6 Upravo se ove 1993. godine slavi 25 godina »Kršćanske sadašnjosti« najveće kršćanske izdavačke kuće u istočnom dijelu Europe. 
Tijekom dvadesetipet godina rada, izdavačka kuća je objelodanila trideset i šest nizova/biblioteka s brojnim naslovima iz područja kulture. 

Evidentno je da su sve tri najreligioznije grupacije upravo one kojima su prema našoj 
početnoj definiciji namijenjene javne pučke knjižnice: »Osnovni zadatak narodnih knjižnica se 
sastoji u pružanju svestrane pomoći onima koji kroz školovanje nisu stekli opću naobrazbu...« 

2. ODJEL NABAVE I NABAVNA POLITIKA GRADSKE KNJIŽNICE 

Po svojoj funkciji, zadacima i strukturi knjižnih fondova Gradska knjižnica je znanstvena 
i pučka knjižnica. Od 1970. godine postaje središtem i jezgrom jedinstvene udružene cjeline 
»Knjižnice grada Zagreba« koja danas obuhvaća jedanaest područnih knjižnica. Korisnici 
Gradske knjižnice 7 8 imaju mogućnost upotrebe raznovrsnog i vrijednog fonda stručnih i be- 
letrističkih knjiga, te ostale građe (audio-vizuelna građa) raspoređene u četiri odjela: Odjel 
za odrasle, odjel priručnika i tekuće periodike sa čitaonicom, Glazbenog odjela i Dječjeg 
odjela. Sve knjige (osim posebno zaštićenih) kao i fondove Glazbenog odjela mogu se 
posuđivati izvan knjižnice, dok se građa iz svih zbirki 9 10 može koristiti samo u čitaonici. 

Da bi određena knjiga pronašla svoje mjesto u knjižnom fondu ona mora biti kupljena, 
darovana ili zamijenjena s nekom drugom knjigom koju knjižnica posjeduje u više primjeraka. 
Nabava građe u pučkim knjižnicama mora biti usklađena sa zadacima i namjenom dotične 
ustanove, tj. mora zadovoljavati potrebe za informiranošću, kulturnim uzdizanjem i djelo¬ 
mično edukacijskim potrebama najšireg kruga korisnika svih dobnih i obrazovnih skupina. 
Nabava knjižne građe je podloga za ostale osnovne funkcije knjižnice, obradu i korištenje 
građe, stoga je nabava jedan od najvažnijih i najodgovornijih poslova u knjižnici. Točne po¬ 
datke o vrsti i količini nabavljene religijsko-vjerske literature prije 1990. godine u Gradskoj 
knjižnici nismo mogli dobiti. 

Razlog je taj, što se evidencija i statistika Odjela nabave vodila ručno upisom u razne 
knjige, kataloge predakcesije i akcesije, te knjige desiderata, koje su u ovim ratnim vreme¬ 
nima sklonjene u depoe. 

Od 1990. godine uvodi se kompjutorska evidencija, koja uz sve ostale pogodnosti omo¬ 
gućuje i trenutačni ispis »Nabave-kupnje« u bilo kojem periodu godine, pa smo se koristili 
isključivo tim podacima. 

No, bez obzira na nemogućnost dobijanja točnih podataka, možemo sa sigurnošću 
ustvrditi da se nabavna politika Gradske knjižnice provodila u skladu s dugoročnim i godiš¬ 
njim planovima razvoja pučkih knjižnica grada Zagreba, čije su okvire određivali standardi. 
Ni jedna pučka knjižnica u gradu Zagrebu, ali ni u SR Hrvatskoj nije imala osjetno više 
knjiga iz UDK grupe 2 od Gradske knjižnice. Državne i partijske vlasti budno su pratile 
savjesnost knjižničara, kako u nabavi tako i u posudbenim odjelima. Religijski fond Gradske 
knjižnice sastojao se od nešto knjiga iz područja starih religija; mitologija i vjerovanja Grka, 
Rimljana, Zidova ... te ostalih starih kultura; marksističke kritike religije (npr. Karl Kautsky: 
Porijeklo kršćanstva) ili pokojeg filozofsko-teološkog djela (npr. Hans King: Postoji li bog?). 

Analizirajući dobijene kompjutorske podatke »Nabava knjiga—kupnja« za period od 1. 
siječnja 1990. do 31. prosinca 1992. godine, uočljiv je znatan porast nabave religijske knjige 
u Gradskoj knjižnici. 


7 Kršćanska vjerska literatura mogla se je pribaviti u rijetkim knjižarama (posebno namijenjeni prostori vjerskih zajednica), ali iu 
svakoj Crkvi, hramu i to po vrlo pristupačnim cijenama. 

8 Gradska knjižnica u Zagrebu na dan 24. svibnja, 1993. godine ima 18.862 korisnika. 

Gradska knjižnica u svome fondu posjeduje tri velike zbirke: 

— zbirka periodike sadrži oko 12.000 svezaka uvezanih časopisa i novina 

— zbirka »Zagrebiensia« sadrži oko 6.700 jedinica (zavičajna zbirka) 

— zbirka »Rara« sadrži rijetke knjige i rukopise, 3400 knjiga i 472 rukopisa 

Gradska knjižnica posjeduje i više manjih zbirki različite grade: razglednice, katalozi, fotografije . . . itd. ukupno više od 9000 jedinica. 

10 Knjižnice su koristile kao osnovu »Minimum jugoslavenskih standarda za narodne knjižnice« donijet na V. skupštini Saveza 
društava biblioteka Jugoslavije u Beogradu 1973. godine, s dopunom iz 1975. godine. Veličina i struktura fonda knjiga, te standardi za 
narodne knjižnice u Republici Hrvatskoj usvojeni su 1990. i njima su određeni okviri veličine i strukture fonda knjiga te broj naslova 
periodike. 

U 1990. godini iz područja društveno-humanističkih znanosti nabavljeno je 3520 knjiga, 
od čega 207 iz područja religije što je u ukupnom zbiru 5.9%. Komparativnom analizom 
obuhvaćene su UDK skupine u kojima su klasificirane društvene znanosti. 

Tabela 1. 


Nabavljene knjige iz područja društvenih i humanističkih 
znanosti u Gradskoj knjižnici 1990. godine. 

(Grafički prikaz u prilogu G-l)_ 


UDK 

PODRUČJE 

UKUPNO PRIMJERAKA 

RANG 

0 

Znanost općenito 

175 

10 

1 

Filozofija 

657 

1 

159.9 

Psihologija 

305 

6 

2 

Religija. Teologija 

207 

9 

31 

Demografija. Sociologija 

211 

8 

32 

Politika 

498 

3 

33 

Privreda. Ekonomske znanosti 

339 

5 

34 

Pravo. Zakonodavstvo 

222 

7 

35 

Javna uprava. Vojne nauke 

29 

13 

37 

Odgoj. Obrazovanje. Nastava 

353 

4 

39 

Etnologija. Etnografija. Folklor 

80 

12 

65 

Poslovanje. Organizacija 

89 

11 

93/99 

Povijest 

562 

2 

I = 3520 


NABAV. KNJIGE IZ DRUŠT. I HUM. ZNAN. 1990. 


G -1 Grafički prikaz 



UDK skupine 

Iz Tabele 1. vidljivo je da u 1990. godini Gradska knjižnica nabavlja najviše knjiga iz 
područja filozofije (657 primjeraka, 18.7%), povijesti (562 primjerka, 16%), politike (498 
primjeraka, 14.1%), odgoja i obrazovanja (353 primjerka, 10%) i privrede-ekonomije (339 
primjeraka, 9.6%). 

Drugim riječima od trinaest UDK grupa, religija-teologija je na devetom mjestu sa (207 
primjeraka, 5.9%), na posljednjem mjestu je skupina Javna uprava Vojne nauke (29 prim¬ 
jeraka, 0.8%). 

Već 1991. godine primjećujemo osjetni porast nabave religijsko-vjerske knjige. Korisnici 
sve više i slobodnije traže religijsku knjigu, u medijima se vode rasprave o uvođenju vjero¬ 
nauka u školske programe, duhovna obnova je usprkos ratu u kojem se Hrvatska nalazi u 
punom zamahu. Gradska knjižnica se vrlo brzo prilagodila političkim i društvenim promje¬ 
nama. U vrlo kratkom vremenu trebalo je nadoknaditi desetljetne zaostatke i nepravde, 
»Nakon što je religiozna knjiga više od četiri desetljeća pretežno bila prognana iz javnih 
knjižnica, nije potrebno posebno isticati koliko je važno da sada, kada je to moguće, reli¬ 
giozna knjiga zauzme svoje odgovarajuće mjesto u javnim knjižnicama« (Stipčević, 1992:66). 

Tabela 2. 


Prinovljene knjige iz područja društvenih i humanističkih znanosti 
u Gradsku knjižnicu tokom 1991. godine 
(Grafički prikaz u prilogu) 


UDK 

PODRUČJE 

UKUPNO PRIMJERAKA 

RANG 

0 

Znanost općenito 

106 

4 

1 

Filozofija 

197 

2 

159.9 

Psihologija 

75 

5 

2 

Religija. Teologija 

60 

6 

31 

Demografija. Sociologija 

20 

11 

32 

Politika 

126 

3 

33 

Privreda. Ekonomske znanosti 

75 

5 

34 

Pravo. Zakonodavstvo 

58 

7 

35 

Javna uprava. Vojne nauke 

7 

12 

37 

Odgoj. Obrazovanje. Nastava 

53 

8 

39 

Etnologija. Etnografija. Folklor 

28 

9 

65 

Poslovanje. Organizacija 

23 

10 

93/99 

Povijest 

221 

1 

I = 989 


Podaci iz 1991. godine na žalost su nepotpuni, tako da u tabeli 2. imamo stanje nabave 
od 1. lipnja 1991. do zaključno 31. prosinca 1991. godine. 

U drugom polugodištu 1991. godine iz područja društveno-humanističkih znanosti nabav¬ 
ljeno je 989 knjiga, od toga 60 iz područja religije što u ukupnoj sumi čini 6.1%. Religijska 
knjiga je s prošlogodišnjeg devetog mjesta dospjela na šesto, uz vjerovatnost boljeg konačnog 
zbira uz potpune podatke. Analizirajući tabelu 2. primjećujemo da je na prvom mjestu grupa 
Povijest (221 primjeraka, 22.3%), na drugom mjestu je Filozofija (197 primjeraka, 19.9%), 
treće mjesto pripada Politici (126 primjeraka, 12.7%). Religija/Teologija drže šesto mjesto sa 
ukupno 60 primjeraka ili 6.1%. Na posljednjem mjestu je kao i prošle godine grupa Javna 
uprava/Vojne nauke, sa svega 7 nabavljenih primjeraka što je u ukupnom zbiru 0.7%. 

U 1992. godini iz fonda društveno-humanističkih znanosti nabavljeno je 1654 knjiga, 
od toga 220 religijsko-vjerskog sadržaja (13.3%). Krležina »starudija duha« 11 sada je već na 


Citat iz knjige »Krleža o religiji« (izdanje Sarajevo — Zagreb: Mladost, 1982. str. 36) »Današnji oblik svih mogućih svijesti: 
narodnih, socijalnih i vjerskih, spada u starudije duha«. 

PRIN. KNJIGE IZ DRUŠT. I HUM. ZNAN. II /1990. 



trećem mjestu uvjerljivo ispred Politike (187 primjeraka, 11.3%), Znanosti općenito (164 
primjerka, 9.9%) ili Odgoja i Obrazovanja (90 primjeraka, 5.4%), skupina koje su prošlih 
godina bile zastupljenije u nabavnoj politici knjižnice. 


Tabela 3. 


Prinovljene knjige iz područja društvenih i humanističkih znanosti 
u Gradsku knjižnicu tokom 1992. godine. 

(Grafički prikaz G-3 u prilogu) 


UDK 

PODRUČJE 

UKUPNO PRIMJERAKA 

RANG 

0 

Znanost općenito 

164 

5 

1 

Filozofija 

226 

2 

159.9 

Psihologija 

87 

9 

2 

Religija. Teologija 

220 

3 

31 

Demografija. Sociologija 

87 

9 

32 

Politika 

187 

4 

33 

Privreda. Ekonomske znanosti 

141 

7 

34 

Pravo. Zakonodavstvo 

157 

6 

35 

Javna uprava. Vojne nauke 

58 

10 

37 

Odgoj. Obrazovanje. Nastava 

90 

8 

39 

Etnologija. Etnografija. Folklor 

46 

11 

65 

Poslovanje. Organizacija 

45 

12 

93/99 

Povijest 

366 

1 

S = 1654 

PRINOV. KNJIGE IZ DRUŠT. I HUM. ZNAN. 1990. 

G - 3 Grafički prikaz 

400 i---—-1 



UDK skupine 


Uočljiv je podatak (tabela 3.) da skupina Javna uprava/Vojne nauke (58 primjeraka, 
3.5%) više nije na posljednjem mjestu kao prethodnih godina, Republika Hrvatska sada ima 
sve institucije civilne vlasti potrebne za normalno funkcioniranje pravne države, kao i čvrsto 
vojno ustrojstvo koje publicira vlastitu literaturu za vojna učilišta. 

Hrvatska Povijest i Filozofija su najveće skupine sa ukupno 35.8% učestalosti u kom¬ 
pletnoj nabavi 1992. godine. Razlog tome treba tražiti u buđenju nacionalnog indentiteta, 
svjesnosti hrvatske kulturološke povijesti kao i bogatog duhovno-filozofskog nasljeđa. Teška 
ekonomska situacija u Hrvatskoj vidljiva je i u našem predmetu interesa, 1992. godine nabav¬ 
ljeno je manje knjiga nego i jedne prethodne godine, a simboliku privredne recesije možemo 
uočiti po posljednjem mjestu naše tablice nabave: 

— skupina Poslovanje/Organizacija (45 primjeraka, 2.7%) trebala bi biti daleko zastup- 
ljenija u vremena društvenih pretvorbi i protoka kapitala. 


Tabela 4. (+ podaci za drugo polugodište 1991. godine) 

Omjer UDK 2/291 i ukupne nabave društveno-humanističkih znanosti 


tokom 1990., 1991. i 1992. godine u Gradskoj knjižnici. 


GODINA 

UKUPNO NABAVA 

UKUPNO UDK 2. 

POSTOTAK 

1990. 

3520 

207 

5.9 % 

1991. 

989 

60 

6.1 % 

1992. 

1654 

220 

13.3 % 

3. INFORMATIVNA SLUŽBA GRADSKE KNJIŽNICE 

Informativna služba je onaj dio cjelokupnog knjižničarskog niza poslova koji koorespon- 
dira izravno s korisnicima, ona je dakle, posrednik između sustava knjižnice, njezinog knji- 
žno-informacijskog potencijala i krajnjeg korisnika. Zadatak Informativne službe je osigurati 
optimum korištenja knjižnih fondova i informacija (Pravilnik o bibliotečnom poslovanju, 
1986). 

Prva usluga koju korisnik dobiva u Gradskoj knjižnici polazi od informatora koji će 
prihvatiti njegov zahtjev osobno ili telefonski, razriješiti ga ili uputiti u samostalno razrješava¬ 
nje. Informatorova savjetodavna funkcija očituje se u pomoći korisniku pri preporuci u izboru 
literature bilo u zabavne, kulturne ili znanstvene svrhe. U tome zadatku koriste se anotirani 
bilteni, specijalni i preporučni popisi kao i opća naobrazba informatora. Ako korisnikov 
zahtjev za informacijom ili knjigom nije moguće razriješiti odmah, preuzimaju se na poseb¬ 
nim tiskanim obrascima zahtjevi za dalju obradu ili temeljitija istraživanja. 

Cijeli mehanizam aktivira se onoga trenutka kada korisnik u svom osobnom kotaktu s 
informatorom izjavi: »Molim Vas, imam za seminar temu: Značaj Crkve u hrvatskom narodu, 
možete li mi preporučiti adekvatnu literaturu?« 

U našem istraživanju, za analizu specijalnih korisničkih zahtjeva tematskih vezanih uz 
religiju, koristit ćemo podatke prikupljene u posljednjih dvije godine (1991—1992). Stariji 
podaci nisu nam dostupni iz razloga što listići nisu bili čuvani i arhivirani. Možemo samo 
pretpostavljati da takvih listića nije bilo mnogo, jer i ovi s kojim raspolažemo su u zanemarivo 
malom broju, tj. trideset zahtjeva u dvije godine, s obzirom na slobodu vjerskog izjašnjavanja 
kao i uvođenja vjeronauka u škole. 

U 1991. godini knjižničar — informator za društveno-humanističke znanosti razriješio 
je 447 tematska zahtjeva. Najučestalija interesna područja bila su: Pedagogija, Hrvatska po¬ 
vijest, Regionalna geografija, Turizam i Ekonomija. Religijska literatura tražena je u gotovo 
zanemarivoj količini, svega 26 zahtjeva što u ukupnoj sumi čini 5,8%. (Tabela 5). 


Tabela 5. 

Analiza tematskih zahtjeva korisnika Gradske knjižnice 
u 1991. godini 


MJESEC 

UDK 2/291 

UDK 0/98 

I 

1 

8 

II 

2 

57 

III 

4 

56 

IV 

3 

46 

V 

6 

75 

VI 

2 

20 

VII 

/ 

3 

VIII 

/ 

7 

IX 

/ 

2 

X 

1 

18 

XI 

5 

62 

XII 

2 

67 

Ukupno 

26 

421 


Gledajući kalendarski, najveća traženost religijskih tema bila je u ožujku (religija = 4 
: ostali = 56), svibnju (religija = 6 : ostali = 75) te studenom (religija = 5 : ostali = 62) 
što je u razumljivoj korelaciji sa studentskim semestrima, kao i intenzitetu školske godine. 

Analizirajući gledište, tj. područje interesa traženih tematskih zahtjeva (tabela 6), do¬ 
lazimo do slijedećih činjenica: religijska literatura se koristila u svrhu seminarskih radova 

ODHZ osnove društveno humanističkih znanosti, (predmeta koji je u srednjim školama zam- 
jenio marksizam) (f = 10), sociologije (f = 8) i povijest i (f = 3). Po jedan zahtjev je bio 
korišten u svrhu: pedagogije, etike, socijalne filozofije i kulturologije. 

Tabela 6. 


Traženi aspekti religijskih tema u 1991. god. 


RANG 

OPIS ASPEKTA TEME 

FREKVENCIJA 

1 

ODHZ 

10 

2 

sociologija 

8 

3 

povijest 

3 

4 

pedagogija 

1 


etika 

1 


socijalna filozofija 

1 


kulturologija 

1 

Ukupno 25 


Interes za religijskom literaturom glede tematskih zahtjeva u 1992. godini drastično 
opada, od 472 tematska zahtjeva iz područja društveno-humanističkih znanosti za religijske 
teme se odnose svega pet zahtjeva ili 1.06% (Tabela 7). 

Razlog takvom drastičnom padu tematskih zahtjeva iz područja religije možemo očito¬ 
vati u slijedećim činjenicama: 

a) Sve više se traže točno određeni naslovi (kada je poznat autor i djelo), pa se ne 
javlja potreba za specijalističkim zahtjevima, uzrok tome je vjerojatno bolja pripremljenost 
nastavnika za nove nastavne cjeline. 

b) Veći izbor novo pribavljene religijske literature u slobodnom pristupu knjižnice, što 
omogućuje korisniku samostalni izbor željene literature. 

c) Religijska literatura po izuzetno povoljnim cijenama nalazi se u slobodnoj prodaji 
po knjižarama (nekada se ta literatura prodavala isključivo u župnim uredima i predvorjima 
crkava). 

d) Učenici zadovoljavaju svoje potrebe za obaveznom literaturom iz područja religije 
u školskim knjižnicama. 

Tabela 7. 


Analiza tematskih zahtjeva korisnika Gradske knjižnice 
u 1992. godini 


MJESEC 

UDK 2/291 

UDK 0/98 

I 

2 

45 

II 

/ 

76 

III 

/ 

49 

IV 

2 

50 

V 

/ 

32 

VI 

/ 

12 

VII 

/ 

6 

VIII 

/ 

3 

IX 

/ 

6 

X 

/ 

45 

XI 

1 

76 

XII 

/ 

63 

Ukupno 

5 

467 

Religijske teme su zatražene u siječnju (religija = 2 : ostali = 45), travnju (religija = 
2 : ostali = 50) i studenom (religija = 1 : ostali = 76), drugim riječima ponovo u okviru 
školskog programa, što nam ukazuje i Tabela 8. Sfere interesa tražene literature bila je 
sociološka (f = 2), ODHZ (f = 2) i povijesna (f = 1) 


Tabela 8. 



Traženi aspekti religijskih tema u 

1992. godini 

RANG 

OPIS ASPEKTA TEME 

FREKVENCIJA 

1 

sociologija 

2 


ODHZ 

2 

2 

povijest 

1 


Najčešći podnosioci zahtjeva za stručnim odabirom religijske literature u 1991. godini 
bili su učenici (f = 16 ili 64%), studenti (f = 8 ili 32%), na ostale sociogrupacije dolazi 
svega jedan zahtjev ili u ukupnom zbiru 4%. U 1992. godini poredak je sličan: učenici (f = 
4 ili 80%) i studenti (f = 1 ili 20%). 

Iz prethodno prikazanih podataka, evidentno je da su gotovo jedini podnosioci zahtjeva 
za stručnim odabirom religijske literature učenici i studenti, što nas dovodi do hipotetičkog 
razmišljanja kako ta literatura nije odraz njihovog vlastitog interesa, već zadano obavezna 
literatura u okviru školsko-studentskih potreba. 


3.1. BILTEN PRINOVLJENIH KNJIGA S ANOTACUAMA 

»Uskratiti informaciju o autorima opasnih ideja, ne spominjati njihove knjige bilo je, i 
još uvijek jest, uobičajeni način borbe protiv vjerskih, nacionalnih, ideoloških i drugih 
neprijatelja. Ta se borba očituje u poduzimanju niza različitih mjera s ciljem da se onemogući 
objelodanjivanje podataka koji bi mogli izazvati zanimanje javnosti za osobe, knjige ili neke 
druge činjenice za koje je bolje da javnost nikada ne sazna... u ediciji »Ko je ko u Jugo¬ 
slaviji« (Beograd, 1970) nema čitav niz crkvenih pisaca iako se radi o ljudima koji su, u 
vrijeme kada se ta edicija pripremala, imali iza sebe bogati književni ili znanstveni opus.« 
(Stipčević, 1993:165) 

Informativna služba Gradske knjižnice već skoro sedamnaest godina (točnije od 1975. 
godine) pruža svojim korisnicima informacije o novo pristiglim naslovima putem »Biltena 
prinovljenih knjiga s anotacijama«. Anotacije nastoje, koliko je to moguće u sklopu sažete 
bilješke, pružiti podatke o sadržaju, vrsti i namjeni predložene publikacije. Radi što točnijeg 
definiranja stručnog područja uz svaku knjižnu jedinicu dan je skraćeni kataložni opis i si¬ 
gnatura korisnicima., a građa je podijeljena u temeljne UDK skupine, na osnovu stručnog 

kataloga knjižnice. 

Zbog nekih kadrovskih i tehničkih problema bilten nije izlazio 1985,1986. i 1987. godine 
(ali je za te godine informativna služba Gradske knjižnice objavljivala bibliografiju novih 
naslova hrvatskih izdavača u reviji »Naša knjiga«), nakon toga izlazi redovito polugodišnje. 
U proteklih 17 godina prikazano je 8339 naslova, od toga 110 religijskih (1.3%). 

Ako to razdoblje podijelimo na dvije cjeline: prva cjelina od 1975. godine do 1984. 
godine, i druga cjelina od 1988. godine do 1992. godine, vidljivi su slijedeći pokazatelji: 

prva cjelina (1975—84) — prikazano je 6054 naslova, od toga 43 religijska ili 0.7% 

druga cjelina (1988—92) — prikazano je 2285 naslova od toga 67 religijska ili 2.9% 

Tabela 9. 

Anotacije i prinova knjiga Gradske knjižnice od 1975—92. godine 


GODINA 

UDK 2/291 

UDK 0/98 

UKUPNO 

/o 

UDK 2/291 

1975 

2 

443 

445 

0.5 

1976 

3 

452 

455 

0.7 

1977 

5 

554 

559 

0.9 

1978 

2 

405 

407 

0.5 

1979 

4 

516 

520 

0.8 

1980 

/ 

778 

778 

/ 

1981 

5 

890 

895 

0.6 

1982 + 

3 

371 

374 

0.8 

1983 

8 

777 

785 

1 

1984 

11 

825 

836 

1.3 

1988 

9 

625 

634 

1.4 

1989 

19 

603 

622 

3.1 

1990 

9 

448 

457 

2 

1991 

15 

336 

351 

4.3 

1992 + 

15 

206 

221 

6.8 

Ukupno 

110 

8229 

8339 

1.3 


Znakom + označujemo da je te godine izostao bilten za srpanj — prosinac 


Iz tabele 9. vidljivo je da prvih deset godina izlaženja Biltena sadrži samo 0.7% religij¬ 
skih prikaza, u prosjeku četiri naslova na godinu. U drugom dijelu (1988—92. godine) taj 
prosjek je očekivano daleko veći, na religijske prikaze dolazi 67 naslova ili 2.9%, što je u 
prosjeku trinaest naslova na godinu. Pomnije analizirajući rezultate (pokazatelje) u tabeli 9. 
uočljiv je pad nabave, konac osamdesetih i početak devedesetih godina je vrijeme krize i 
drastičnog pada standarda. Kupuje se sve manje knjiga a mnoge izdavačke kuće su pred 
stečajem, raspadom Jugoslavije bitno se sužuje tržište. »Bilten prinovljenih izdanja s anota- 
cijama« za 1991. godinu najtanji je bilten od početka izlaženja (svega 351 naslov, ali od toga 
čak 15 religijskih prinova, tj. 4.3%). 


Tabela 10. 


Tematska zastupljenost knjiga iz skupine UDK 2/291 
u Biltenu prinova Gradske knjižnice od 1975—92. god. 


RANG 

TEME ANOTIRANIH KNJIGA IZ 
SKUPINE UDK 2/291 

ZASTUPLJENOST ANOTACIJA U 
BILTENU PRINOVA (0 

% 

1 . 

Stare religije. Mitovi i legende. 

21 

19.1 

2. 

Teološko-filozofski pristup 

16 

14.5 

3. 

Polemike marksizam-religija 

8 

7.3 


Biografije i učenja crkvenih poglavara 

8 

7.3 

4. 

Islamska religija 

7 

6.4 


Kršćanska religija 

7 

6.4 


Crkva i kultura u Hrvata 

7 

6.4 

5. 

Enciklopedije svjetskih religija 

6 

5.5 

6. 

Židovska religija 

5 

4.5 


Svete knjige (Biblija, Kuran, Talamud) 

5 

4.5 

7. 

Crkveni redovi. Tajna društva 

4 

3.6 

8. 

Svetišta 

3 

2.7 


Vjerske zajednice 

Istočne religije (Budizam, šintoizam, 

3 

2.7 


Tao, Hinduizam ...) 

3 

2.7 

9. 

Teologija oslobođenja 

2 

1.8 


Crkva i NOB 

2 

1.8 


Ekumenizam i vjerske tolerancije 

2 

1.8 

10. 

Ateizam i nereligioznost 

1 

0.9 



Ukupno 110 

100% 


Tabela 10. nam daje prikaz sadržajne strukture anotiranih knjiga s religijskim sadržajem. 
Uočljivo je kako najviše anotacija pripada području Starih religija. Mitova i legenda (f = 
21: 19.1%), zatim teološko-filozofskih pristupa religiji (f = 16: 14.5%) i polemikama mar¬ 
ksizam — religija (f = 8: 7.3%). Uočljiv je i vrlo visok postotak Islamske religije (f = 7: 
6.4%), židovske religije (f = 5: 4.5%) te Istočnih religija (f = 3: 2.7%). Knjige kršćanskog 
nadahnuća su prikazane u osjetno manjem broju, to su pretežno naslovi kupljeni tokom 
1990. i 1992. godine. 

4. ODJEL PRIRUČNIKA I TEKUĆE PERIODIKE 

Odjel priručnika i tekuće periodike sa čitaonicom (u daljnjem tekstu — čitaonica) pret¬ 
plaćen je 23 naslova novina i 161 domaći časopis, u referentnom fondu posjeduje značajan 
broj naših i stranih enciklopedija, leksikona, bibliografija, rječnika i ostale priručne literature. 

Jedina religijsko-vjerska publikacija* koja stiže na adresu Gradske knjižnice je zagre¬ 
bački »Glas koncila«. 

Provjeravajući neke navode iz knjige A. Stipčevića: »Cenzura u knjižnicama«, pokušali smo 
tražiti u čitaonici »Glas koncila« iz 27. listopada 1991. godine, dobili smo negativan odgovor: 
»Nemamo starije brojeve, a pretplata na »Glas koncila« u Gradskoj knjižnici je otpočela tek od 
trećeg mjeseca prošle godine (1992), ali nabavljaju ga skoro sve »općinske knjižnice«. 

Uzimajući u obzir činjenicu da u Zagrebu djeluje sedamnaest vjerskih zajednica (podaci 
iz 1991. god), sa ukupno 6135 aktivnih (registriranih) članova 12 , koje više-manje redovito 
izdaju 25 periodičnih publikacija, novine i almanaha, nabava čitaonice i njezin fond periodike 
i novina je daleko od aktualnosti i usluge korisnicima vjernicima. 

Gledajući strukturu korisnika čitaonice Gradske knjižnice, uvidjet ćemo da su to pretežno 
studenti i učenici, koji u donekle mirnom prostoru uz svu potrebnu literaturu mogu sjediti i 
učiti. Druga velika grupa korisnika čitaonice su umirovljenici čiji je interes sveden na dva do 
tri naslova novina kao i za njih danas (male mirovine) nedostupnu revijalnu štampu. 

U današnje vrijeme drastičnog pada standarda i kupovne moći svih socijalnih grupa 
broj korisnika čitaonice je mnogostruko uvećan, stoga je Gradska knjižnica potaknuta inte¬ 
resom korisnika povećala pretplatu na dnevna izdanja (Vjesnik, Večernji list, Slobodna Dal¬ 
macija) kao i na neka revijalna (Danas, Globus, Nedjeljna Dalmacija i Hrvatski vojnik). 

Potražnja za »Glasom koncila« je mala, što zbog neznanja korisnika da se i te novine 
nalaze u fondu čitaonice, što zbog veće slobode medija kojom se dozvoljava (unazad par 
godina) da se vjerske tiskovine nalaze u slobodnoj prodaji na svim »Vjesnikovim« kioscima. 
Za pretpostaviti je da i dalje postoji navika da se prilikom odlaska u Crkvu kupi i vjerska 


* Gradska knjižnica je od 198 ... (i neke godine, ne znam točno 6. ili 7. ili ranije) nabavljala časopis CROOATICA CHRISTIANA 
PERIODIKA, časopis instituta za crkvenu povjest Katoličkog bogoslovnog fakulteta u Zagrebu) — ne uvezuje ga, ali redovito nabavlja 

12 Podaci su preuzeti iz knjige Danke Marinović-Jerolimov: »Prikaz malih vjerskih zajednica u Zagrebu«. Svi prikazani podaci 
vrijede za 1991. godinu. 

literatura (Glas koncila, Kana, Srce... itd.), što se tiče ostalih vjerskih tiskovina potražnja 
za njima nije uočljiva, osim gore navedenih razloga tome, uzrok je vjerojatno i to što je 
većina vjernika registrirana u svojim zajednicama, pa su automatski i time pretplaćeni na 
svoju štampu (glasilo svoje zajednice). To je primjer Židovske općine u Zagrebu, koja svojim 
članovima 13 redovito dostavlja na kućnu adresu »Bilten židovske općine«, kao i »Program 
za...« (podsjetnik svih akcija, priredaba židovske općine u tekućem mjesecu). 

Tabela 18. vidljivo nam ukazuje na učestalost izlaženja i broj tiskovina vjerskih zajednica 
u Zagrebu. 


Tabela 18. 

Učestalost izlaženja vjerskih tiskovina registriranih 
vjerskih zajednica u Zagrebu, tokom 1990—91. godine 


UČESTALOST 

IZLAŽENJA 

BROJ TISKOVINA REGISTRIRANIH 
VJERSKIH ZAJEDNICA U ZAGREBU 

tjednik 

2 

dvotjednik 

4 

mjesečnik 

7 

dvomjesečnik 

6 

četiri puta godišnje 

3 

tri puta godišnje 

2 

polugodišnje 

1 

Ukupno 25 


6. ZAKLJUČAK 

Knjižnice nisu ni dosada, a sigurno je da neće ni u budućnosti, same odlučivati o svojoj 
sudbini u društvu i o tome hoće li one biti i dalje jedno od mjesta preko kojega će vlasti sprečavati 
građane da dođu do knjiga koje su im potrebne i koje žele čitati.. .« 

(Stipčević, 1992:163) 


Gradska knjižnica, kao segment kulturno-prosvjetne djelatnosti u okviru socijalističkog 
društvenog ustrojstva, obavljala je edukativnu zadaću u skladu sa strukovnim programima i 
standardima koji su bili pod ideološkim nadzorom vladajućih državnih i partijskih struktura. 

Od knjižničara se nije moglo očekivati da rade protiv vladajućih shvaćanja i važećih 
društvenih vrednota. Religija je marksizmu bila neprihvatljiva, ideologija zastarjelih i kon- 
traproduktivnih vrijednosti. Ipak, kako su opće priznate kulturološke vrednote usko i nera- 
skidivo vezane za religiju (Biblija je temelj zapadne civilizacije), knjižnice su religijsko-vjersku 
literaturu transformirale u mitološko-etnološku, te je u takvom obliku prezentirali korisni¬ 
cima. Gradska knjižnica ima bogat posudbeni fond etnološke, etnografske, kulturološko-an- 
tropološke literature kroz koju se nedvojbeno ocrtavaju religijske paradigme. 

Nakon 1990. godine potaknuta općim društvenim stanjem, duhovnom obnovom domo¬ 
vine, Gradska knjižnica još više otvara svoje bogate knjižne fondove najširem krugu korisnika. 

»Promjena vlasti nakon izbora u nekom gradu ili cijeloj zemlji redovito ima kao posljedicu 
promjenu u nabavnoj politici u knjižnicama, posebice u pučkim, dječjim i školskim knjižnicama.« 

(ibid., 1992:44) 


lj Židovska općina u Zagrebu broji oko 1500 članova, a »Bilten židovske 


općine« je štampan u nakladi od 1600 primjeraka. 

Nabavlja se cjelokupna dostupna religijska literatura i skupina UDK 2/291 poprima 
cjelovitiji oblik. Korisnici u okviru svojih potreba mogu slobodno tražiti na svim odjelima 
Gradske knjižnice sva dostupna religijska izdanja bez obzira na vjeroispovjest. Prateći cirku¬ 
laciju religijskih tema i naslova uočili smo da temeljne religijske knjige kao: Biblija, Kuran 
ili Talmud imaju veliku frekvenciju posudbe. U prvih pet mjeseci 1993. godine sva izdanja 
Biblije bila su u posudbi 16 puta, Kurana 31, a Talmuda 26 puta. Ti pokazatelji ne govore 
da među našim korisnicima ima manje kršćana, pa da je stoga Biblija manje u posudbi od 
drugih temeljnih vjerskih knjiga, već upravo obrnuto — za pretpostaviti je da svaki vjernik 
ima svoju temeljnu liturgijsku knjigu u vlasništvu, ali u svezi sa trenutačnim aktualnim po¬ 
litičkim stanjem i društvenim previranjima korisnici su zainteresirani i za druga vjerska uče¬ 
nja, pa se stoga Kuran i Talmud najviše traže. 

I na kraju možemo zaključiti na obostrano zadovoljstvo kako korisnika tako i knji¬ 
žničara, da je konačno sada skinuta još jedna tabu tema slobodnog protoka misli i slobode 
čitanja, sada je na korisnicima da odluče »što će čitati, što će misliti, u što će vjerovati i koju 
če ideologiju slijediti, ako se uopće odluče slijediti bilo koju.« (ibid., 1992:163) 

CIRCULATION AND ASQUISITION 
POLITICS OF RELIGIOUS LITERATURE IN 
PUBLIC LIBRARY — ZAGREB, BEFORE 
AND AFTER DEMOCRATIC ELECTION IN 
CROATIA 1990. 

TVRTKO UJEVIĆ 

Public library, Zagreb 


Public libraries before nineties did their educational purpose in Une with 
programs and standards what was under the ideologe a I pressure of ruling 
social and parties' struetures. Religious literature was extraordinary in the fond 
of public libraries and if it existed ii primarily was books about history of old 
religions, mythology or theological-philosophical problems. After democratic 
eleetion in Croatia, public libraries initiated with the new social dime and the 
spiritual restore start to deal with wide range of a religious literature. Today 
users of public library can, if one need, freely ask for any religious edition no 
malter of their private bveliefs. This article is research dealing with the circu- 
lation and acquisition politics of religious literature in Public library — Zagreb. 
The goal of research is to find dimensions of old system idelogical manipula- 
tion and find was the ehange in system produced ehange in asquisition politics 
in Public library. 

